Document ID: 32013D0534

NEUVOSTON PÄÄTÖS 2013/534/YUTP,
annettu 29 päivänä lokakuuta 2013,
Valko-Venäjään kohdistettavista rajoittavista toimenpiteistä annetun päätöksen 2012/642/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 15. lokakuuta 2012 päätöksen 2012/642/YUTP (1), jolla asetetaan Valko-Venäjään kohdistettavia rajoittavia toimenpiteitä. Nämä toimenpiteet ovat voimassa 31 päivään lokakuuta 2013.
(2)
Päätöksen 2012/642/YUTP uudelleentarkastelun perusteella näitä rajoittavia toimenpiteitä olisi jatkettava 31 päivään lokakuuta 2014.
(3)
Ottaen huomioon Valko-Venäjän tilanteen jatkuvan vakavuuden neuvosto katsoo, että kolme henkilöä olisi lisättävä luetteloon henkilöistä ja yhteisöistä, joihin päätöksessä 2012/642/YUTP säädettyjä rajoittavia toimenpiteitä sovelletaan.
(4)
Neuvosto katsoo myös, että enää ei ole perusteltua pitää tiettyjä henkilöitä ja yhteisöjä luettelossa henkilöistä ja yhteisöistä, joihin päätöksessä 2012/642/YUTP säädettyjä rajoittavia toimenpiteitä sovelletaan.
(5)
Tiettyihin päätöksen 2012/642/YUTP liitteessä mainittuihin henkilöihin ja yhteisöihin liittyvät tiedot olisi lisäksi saatettava ajan tasalle.
(6)
Päätös 2012/642/YUTP olisi näin ollen muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2012/642/YUTP seuraavasti:
1)
Korvataan 8 artiklan 2 kohta seuraavasti:
"2. Tätä päätöstä sovelletaan 31 päivään lokakuuta 2014. Sitä tarkastellaan jatkuvasti uudelleen. Sen voimassaoloa voidaan jatkaa tai sitä voidaan tarvittaessa muuttaa, jos neuvosto katsoo, ettei sen tavoitteita ole saavutettu."
2)
Korvataan liite tämän päätöksen liitteessä esitetyllä tekstillä.
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Brysselissä 29 päivänä lokakuuta 2013.

Labels: 18
5